NEW YORK, MAREKANI MPENZI wa zamani wa Mariah Carey, Nick Cannon, amempongeza mke wake huyo wa zamani kwa kuvishwa pete ya uchumba na bilionea, James Packer. Cannon mwenye umri wa miaka 35, juzi aliweka picha ya Mariah Carey katika akaunti yake ya Instagram akimpongeza kwa kitendo hicho cha uchumba wake mpya. “Hongera sana Mariah Carey kwa kuvishwa pete na James, nawatakia maisha mema yajayo na katika muungano wenu,” aliandika Cannon. Cannon na Mariah walifanikiwa kupata watoto wawili wakati wa uhusiano wao ambao ni mapacha wenye umri wa miaka minne, Moroccan na Monroe. Mume huyo wa Mariah, James, anakadiriwa kuwa na utajiri wa dola bilioni 4.5, huku uhusiano wao unadaiwa kuanza muda mrefu.